Diari Oficial de la Generalitat Valenciana


Sumari del DOGV 2117, del 05-10-1993 (1993/829338)

ORDRE de 19 de juliol de 1993, de la Conselleria d'Educació i Ciència, per la qual disposa la implantació anticipada dels ensenyaments del segon cicle d'Educació Secundària Obligatòria i Batxillerat en els centres que s'indiquen.
-------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/o/1993/07/19/(5)/dof/vci/html**

### Dades del document

Número de DOGV
:   2117

Data del DOGV
:   05-10-1993

Secció del DOGV
:   DISPOSICIONS GENERALS

Número del document
:   1993/829338


Data del document
:   19-07-1993

Organisme emissor
:   Conselleria de Educació i Ciència

Tipus de document
:   Ordre

Anàlisi jurídica

Ordre de 19 de juliol de 1993, de la Conselleria d'Educació i Ciència, per la qual disposa la implantació anticipada dels ensenyaments del segon cicle d'Educació Secundària Obligatòria i Batxillerat en els centres que s'indiquen.  
El Reial Decret 986/199 1, de 14 de juny (BOE del dia 25), que va aprovar el calendari d'aplicació de la nova ordenació del sistema educatiu en els seus articles 22 i 23, així com el Reial Decret 535/1993 de 12 d'abril (BOE de 4 de maig) pel qual es modifica i completa el Reial Decret 986/1991, en el seu article 21 estableix que les administracions educatives puguen disposar, en l'àmbit de les seues competències, la implantació anticipada dels nous ensenyaments, especialment els del segon cicle de l'Educació Secundària Obligatòria, en un nombre determinat de centres.  
L?Ordre de 17 de juliol de 1992, de la Conselleria de Cultura, Educació i Ciència (DOGV de 28 d'agost de 1992), autoritza la implantació anticipació del segon cicle d'Educació Secundària Obligatòria i Batxillerat per al curs 1992/93, en un nombre determinat de centres. Aquesta ordre amplia el nombre de centres en els quals es realitzarà aquesta implantació anticipada durant el curs 1993-94 i següents.  
Per tot això, i fent ús de les atribucions que em confereix l'article 35 de la Llei de la Generalitat Valenciana 5/1983, de 30 de desembre, del Govern Valencià,  
ORDENE:  
Primer  
Els centres indicats en l'annex I, implantaran el tercer curs de l?Educació Secundària Obligatòria durant el curs 1993-94 i substituiran progressivament, curs a curs, els ensenyaments preexistents, del sistema regulat per la Llei. General d'Educació de 1970 que s'extingiran.  
Segon  
Els centres indicats en l'annex II, generalitzen la implantació de l?Educació Secundària Obligatòria curs a curs a partir de 1993/94, i substituiran i s'extingiran progressivament els ensenyaments preexistents del sistema regulat per la Llei General d'Educació de 1970.  
Tercer,  
El centre citat a l'annex III generalitza la implantació dels cursos tercer i quart d'Educació Secundària Obligatòria en el curs 1993-94 i substituirà els ensenyaments preexistents del sistema regulat en la Llei General d'Educació de 1970.  
Quart  
Els centres indicats en l'annex IV implantaran curs a curs el nou Batxillerat, definit pel Reial Decret 1700/1991, de 29 de novembre, durant el curs acadèmic 1993-94 i substituiran i s'extingiran progressivament els ensenyaments preexistents del sistema regulat per la Llei General d'Educació de 1970.  
Cinquè  
Als centres indicats en els annexos I, II, III i IV, l'accés als nous ensenyaments de l'alumnat procedent del sistema regulat per la Llei General d'Educació de 1970,' es realitzarà d'acord amb les taules d'equivalència dels annexos I i II del Reial Decret 986/1991, de 14 de juny, i segons determina la disposició addicional quarta del reial decret esmentat, així com d'acord amb l'annex III de l?Ordre Ministerial de 30 d'octubre de 1992, per la qual s'estableixen els elements bàsics dels informes d'avaluació dels ensenyaments de règim general regulats per la Llei Orgànica 1/1990, de 3 d'octubre, així com els requisits formals derivats del procés d'avaluació que cal per a garantir la mobilitat dels alumnes.  
Sisè  
Pel que fa al currículum, s'aplicarà el que disposa el Decret 47/1992, de 30 de març (DOGV de 6 d'abril), pel qual s'estableix el currículum d'Educació Secundària Obligatòria a la Comunitat Valenciana. Quant al currículum de Batxillerat, cal assenyalar que haurà d'aplicar-se l'aprovat pel Reial Decret 1179/1992, de 2 d'octubre, mentre la Generalitat Valenciana no aprove el propi.  
Setè  
La prova d'accés a la universitat regulada per l?Ordre de 16 de maig de 1988 (BOE de 18 de maig de 1988) i l?Ordre de 17 de febrer de 1992 (DOGV de 30 de març de 1992), per als alumnes procedents del Programa Experimental de la Reforma de l?Ensenyament Mitjà, es mantindrà excepcionalment per a aquests alumnes durant els cursos 1993-94 i 1994-95. A partir del curs 1993-94 la prova d'accés a la universitat per als centres i els alumnes que cursen els nous ensenyaments de Batxillerat i que estiguen inclosos en l'annex IV de l?Ordre de 17 de juliol de 1992 (DOGV de 29 d'agost de 1992) i en l'annex III d'aquesta ordre, serà l?establerta en l?Ordre de 10 de desembre de 1992 (BOE de 12 de gener de 1993).  
DISPOSICIO ADDICIONAL  
Del que disposa aquesta ordre es farà el corresponent assentament en el Registre de Centres Docents de la Comunitat Valenciana.  
DISPOSICIO DEROGATORIA  
Queden derogats els articles vuitè i novè de l?Ordre de la Conselleria de Cultura, Educació i Ciència de 17 de juliol de 1992 (DOGV de 28 d?agost de 1992).  
DISPOSICIONS FINALS  
Primera  
Autoritze la Direcció General de Centres Docents, la Direcció General d'Ordenació i Innovació Educativa, la Direcció General de Personal i la Direcció General d'Ensenyaments Universitaris i Investigació, perquè dicten les disposicions que calguen per a l?execució del que disposa aquesta ordre.  
Segona  
Aquesta ordre entrara en vigor el dia de la publicació al Diari Oficial de la Generalitat Valenciana, i també els efectes s'entendran a partir del començament del curs escolar 1993-94.  
València, 19 de juliol de 1993  
El Conseller d'Educació i Ciència,   
JOAN ROMERO I GONZALEZ  
ANNEX I / ANEXO I  
82748767 IFP ALMORADI  
29540826 IFP núm. 3 ELX  
55004095 IFP LES ALFABEGUES BETERA  
59575139 IFP ENRIQUE TIERNO MONCADA  
99510021 IB núm. 9 AOTSEQ-VDFS  
ANNEX II / ANEXO II  
34352805 IFP A. Navarro Santafé VILLENA  
67766768 IFP MISLATA  
ANNEX III / ANEXO III  
27530099 IB DOLORES  
ANNEX IV / ANEXO IV  
83946885 Extensió BUP BETXI  
40939753 Extensió BUP VILLAR DEL ARZOBISPO


Còpia Permalink ELI